BLITSBREIN JUNIOR 2020 - Reëls en Regulasies - Cum Laude Media
BLITSBREIN JUNIOR 2020 – Reëls en Regulasies
Posted on March 8, 2020 March 8, 2020 by Cum Laude Media
1) Enige leerder wat gedurende 2020 in graad 8, 9, 10 of 11 is, kan aan die Algemene Kenniskompetisie (Blitsbrein Junior) vir 2020 deelneem.
2) Registrasie en deelname is gratis en die vraestelle sal in Afrikaans wees.
3) Leerders in publieke en private skole (in enige provinsie van Suid-Afrika) mag deelneem, maar moet bereid wees om die finale ronde in die Wes-Kaap, Gauteng en Vrystaat af te lê.
4) Daar sal twee vraestelle/kompetisies wees: een vir graad 8&9-leerders en een vir graad 10&11’s.
6) Skole en/of onderwysers moet deelnemende leerders voor/op 7 Julie 2020 aanlyn registreer. Volg die onderstaande registrasieprosedure:
6.1) Registreer by www.cumlaudemedia.com*. (Klik op die toepaslike skakel om leerders vir die gr. 8&9-kompetsie OF vir die gr.10&11-kompetisie in te skryf)
6.2) Die registrasieproses sluit Woensdag 7 Julie (om 17:00).
6.3) Leerders kan self registreer of onderwysers kan leerders registreer. Maak die korrekte keuse by inskrywing.
6.4) Deelnemers moet aandui in watter van die drie provinsies hulle die finaal gaan aflê. Die organiseerders behou egter die reg voor om leerders, volgens die skool se ligging, vir die finaal in te deel.
6.5) Indien die registrasie suksesvol was, sal elke leerder ‘n bevestigende e-pos met inligting oor die kompetisie ontvang. Kyk ook in die “junk/spam” lêer van die e-posrekening.
6.6) Onderwysers sal voor die uitdunronde ŉ e-pos ontvang van leerders wat geregistreer het.
6.7) Leerders wat suksesvol geregistreer het, sal ook ŉ oefenronde kan aflê. Besonderhede sal per e-pos gestuur word.
6.8) Die uitdunronde vind plaas op 10 Julie vanaf 14:00. Die kompetisie sal tot 17:00 aktief wees. Die skakel na die vraestel sal dan aktief wees. Leerders klik dan op die skakel (wat vroeër per e-pos aan hulle gestuur is) om die vraestel af te lê. Dit gee die geleentheid vir verskeie leerders om gedurende die tyd die vraestel af te lê.
6.9) Leerders beantwoord soveel moontlik vrae (maks. 80 vrae) in die toegelate 35 minute. Ons vra dat ŉ personeellid van die skool toesig hou (eksamentoestande geld) vir die duur van die kompetisie.
7) Deelnemende skole moet verseker dat deelnemers betroubare toegang tot die internet het, asook genoeg rekenaars waarop leerders kan skryf. Die internet mag nie vir navorsingsdoeleindes tydens die kompetisie gebruik word nie.
8) Die uitdunronde sal op 10 Julie 2020 vanaf 14:00 tot om 17:00 aanlyn by deelnemende skole afgelê word.
9) Skole moet verseker dat die uitdunronde onder behoorlike toesig (eksamentoestande) afgelê word. Geen sakrekenaars of soekenjins van rekenaars mag gebruik word nie.
12) Die vraestel vir die uitdunronde bestaan uit 80 vrae wat lukraak verander word (rondomise). Leerders het 35 minute om soveel moontlik vrae korrek te beantwoord.
5 punte vir elke korrekte antwoord
-2 punte vir verkeerde antwoorde
0 punte vir vrae wat nie beantwoord is nie.
14) Dertig finaliste (per kompetisie), sal uitgenooi word na die finale ronde. Finaliste moet bereid wees om aan die finale ronde op 15 Augustus in Kaapstad, Gauteng of Vrystaat deel te neem. Reis-en verblyfkostes sal vir die finalis se eie rekening wees.
16) Die finale ronde sal op Saterdag 15 Augustus in die Wes-Kaap, Gauteng en Vrystaat plaasvind. Hierdie indeling word gedoen volgens die keuse wat die leerders tydens die registrasieproses uitgeoefen het. BELANGRIK: Die organiseerders behou egter steeds die reg voor om leerders, volgens die skool se ligging, vir die finaal in te deel.
18) Geen individuele terugvoer sal aan deelnemers gegee word nie. Algemene terugvoer kan moontlik aan die deelnemende skool gestuur word.
19) Leerders kan na 17:00 (op 15 Augustus) weer op die kompetisieskakel klik en aanmeld om hulle punte te verkry.
20) Die organiseerders behou hulle die reg voor om nie al die pryse toe te ken nie en hulle beslissing is finaal.
21) Media24/Netwerk24/Cum Laude Media behou hom die reg voor om foto’s van die finaliste te publiseer (gedruk of aanlyn). Dit kan ook in toekomstige bemarkingsmateriaal gebruik word. Deelnemers/finaliste sal nie vergoeding daarvoor ontvang nie.
22) Prysgeld (Nasionale wenners):
*1ste plek: R10 000 (leerder) & R10 000 (skool)
*2de plek: R7 500 (leerder) & R7 500 (skool)
Graad 10 & 11
23) Prysgeld (Provinsiale wenners):
Die wenner van die graad 8&9-kompetisie ontvang R5 000. Tweede plek: R3 000 en derde plek: R2 000. Indien van die plekke gedeel word, sal die bedrag gelykop gedeel word. Indien van hierdie plekke beklee word deur nasionale wenners, sal die leerder slegs die nasionale prysgeld ontvang
24) Skole/Leerders wat hul aan oneerlike praktyk skuldig maak, se inskrywings sal outomaties gediskwalifiseer word. Individue sal na afloop van die kompetisie aanlyn moet verklaar dat hul die vraestel op hulle eie (sonder enige hulp van medeleerders, ouers, onderwysers of enige iemand anders) voltooi het. Dit moet die leerder se EIE werk wees.
25) Geen personeellid van Media24/Netwerk24/Cum Laude Media of van KnowBrainer Academy se gesinslede mag aan die kompetisie deelneem nie.
26) Die finaliste/wenners sal ook op Netwerk24 en in Die Burger/Beeld/Volksblad aangekondig word.
27) Die wenners moet bereid wees om in die openbaar en in media te verskyn teen geen vergoeding nie.
28) Die organiseerders onderneem om die pryse binne ’n redelike tyd aan die wenners te versprei.
29) Leerders mag slegs een keer die kompetisie voltooi.
30) Die reëlings en formaat van die finale ronde sal later bekend gemaak word.
7 Julie Alle leerders wat wil deelneem moet geregistreer wees.
10 Julie Die uitdunronde word aanlyn by skole afgelê. Leerders kan vanaf 14:00 skryf onder eksamentoestande by die skool. Die toegelate 35 min.per leerder begin sodra die leerder inteken op die skakel wat in die e-pos aangestuur is.
15 Augustus Finale ronde by Wes-Kaap, Gauteng en Vrystaat. Venues sal bevestig word. Finaliste sal vroegtydig verwittig word.
15 September Kaapstad
16 September Johannesburg
17 September Bloemfontein
31) Die organiseerders behou die reg voor om aanpassings aan die reëls en regulasies te maak. Veranderinge sal aan die deelnemers en/of skole gekommunikeer word.
Vir meer inligting besoek www.cumlaudemedia.com, die facebook blad www.facebook.com/CumLaudeMedia/ of e-pos blitsbrein@cumlaudemedia.com
*Sekere antivirus programme kan die webwerf blokkeer. Skakel asb. die antivirus program tydelik af en gaan voeg die webadres by die lys van betroubare webwerwe (trusted sites). Skakel die antivirus daarna weer aan.
Posted in Blitsbrein Junior
WISKUNDEKOMPETISIE 2020 – Reëls en Regulasies